Regionsbestyrelsesmedlem

18/06/24

**Arbejdsbeskrivelse:**

Du skal være med til at føre dbio’s politik ud i livet i region Sjælland og samtidig varetage medlemmernes interesser i stort og småt. Opgaver-ne er mangesidige og til tider uventede. Du vil af og til skulle være mødeleder, tage et referat eller skrive et oplæg. Du skal være aktiv i at arrangere medlemsaktiviteter og i deres gennemførelse. Der er underudvalg, fx TR-/AMIR-udvalg og aktivitetsudvalget. I disse udvalg sidder der flere fra regionsbestyrelsen.

**Tidsforbrug:**

Der holdes Regionsbestyrelsesmøder ca. 5-6 gange om året; som regel heldagsmøder. Det ene kan være et 2-dages møde, der holdes med overnatning. Ud over dette er der også møder i underudvalg og deltagelse samt planlægning og gennemførelse af medlemsarrangementer.

**Hvem er du:**

Medlemskab af dbio er en forudsætning. Engagement, gå-på-mod, interesse for opgaverne, humor, arbejdsomhed og fleksibilitet er øn-skeligt. Alle personer uanset alder, køn, eller stillingskategori, der op-fylder kravet om medlemskab, kan stille op. Løn: Det er et ulønnet hverv. Der kompenseres for tabt arbejdsfortjeneste og eventuelle transportudgifter efter gældende regler. Desuden skal du have tid, lyst og overskud til at bidrage positivt ind i regionsbestyrelsen og være mødestabil.

Du bliver valgt for en 3-årig periode, så du skal også kunne se dig selv i arbejdet i en længere periode. Der er gode muligheder for at finde spændende og varierede arbejdsopgaver, som du selv er med til at byde ind på.

Uanset om du er kreativ, struktureret eller praktisk begavet, er der brug for dig.

Hvis ovenstående har fanget din interesse, og du har et aktivt medlemskab i dbio, så skriv et begrundet valgoplæg på max 1200 tegn inkl. mellemrum med et billede på, hvor du beskriver, hvad du kan byde ind med i dbio Sjælland. Det skal sendes til dbio-sjælland@dbio.dk senest d. 7.august 2024.

Hvis der stiller flere op, end der er brug for til bestyrelsen, vil der i forbindelse med generalforsamlingen d. 18. september blive afholdt valg.

Hvis du bliver valgt til regionsbestyrelsen, er du også automatisk valgt som kongresdelegeret i dbio Sjælland. Hvis du ønsker mere information om hvervet, kan du kontakte Regionsformand Anja Aakeson på mail: dbio-sjaelland@dbio.dk eller på tlf: 50410192